पाएं अपने शहर की ताज़ा ख़बरें और फ्री ई-पेपरडाउनलोड करें
नई धनारी के पास बाइक सवार दो युवकों के साथ तीन युवकों ने मारपीट कर गंभीर घायल कर दिया। वहीं एक की हालत गंभीर होने पर उसे आगे रेफर किया। पिंडवाड़ा डीएसपी किशोरसिंह चौहान भी मौके पर पहुंचे। जानकारी के अनुसार सरूपगंज निवासी समीर खान पुत्र रशीद खान मकरानी ने रिपोर्ट दर्ज कराई कि रविवार दोपहर साढ़े बारह बजे वह व आजाद खां पुत्र शेर खान मकरानी बाइक लेकर सरूपगंज से धनारी जा रहे थे।
इस दौरान पीछे से बाइक लेकर आए युवकों में राहुल गुर्जर, प्रशांत गुर्जर व हिम्मत गुर्जर ने बाइक को रोककर मारपीट की। इस दौरान पिंडवाड़ा की ओर से एक जीप आकर रुकी, जिसमें शहजाद खां, शाहरुख खान नीचे उतरे तो वे लोग वहां से बाइक लेकर भाग गए। आजाद खान के सिर से खून निकल रहा था, तब तीनों जनों ने उसे सरूपगंज अस्पताल पहुंचाया, जहां प्राथमिक उपचार कर आगे रेफर किया।
सूचना मिलने पर पिंडवाड़ा डीएसपी किशोरसिंह चौहान, पिंडवाड़ा थाना अधिकारी सुमेरसिंह इंदा, रोहिड़ा थाना प्रभारी हड़वंतसिंह भाटी सरूपगंज पहुंचे तथा घायल युवक की परिजनों से जानकारी ली।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva zho_Hant eng_Latn